
Par Iekšlietu ministrijas ilgtermiņa saistībām valsts robežas joslas infrastruktūras izbūvei gar Latvijas Republikas un Krievijas Federācijas robežu un gar Latvijas Republikas un Baltkrievijas Republikas robežu
· 1. Atļaut Iekšlietu ministrijai uzņemties ilgtermiņa saistības laikposmā no 2017. līdz 2022. gadam:
· 1.1. valsts robežas joslas infrastruktūras izbūvei gar Latvijas Republikas un Krievijas Federācijas robežu, nepārsniedzot 20 557 173 euro;
· 1.2. valsts robežas joslas infrastruktūras izbūvei gar Latvijas Republikas un Baltkrievijas Republikas robežu, nepārsniedzot 10 695 868 euro.
(Grozīts ar MK 12.12.2017. rīkojumu Nr. 733; MK 07.10.2019. rīkojumu Nr. 489; MK 16.11.2020. rīkojumu Nr. 666)
· 2. Noteikt Iekšlietu ministrijai valsts budžeta programmā 10.00.00 "Valsts robežsardzes darbība" ilgtermiņa saistības:
· 2.1. pasākumam "Valsts robežas joslas infrastruktūras izbūve gar Latvijas Republikas un Krievijas Federācijas robežu" 2017. gadā – 6 672 161 euro apmērā, 2018. gadā – 8 569 537 euro apmērā, 2019. gadā – 4 157 475 euro apmērā un 2020. gadā – 1 158 000 euro apmērā;
· 2.2. pasākumam "Valsts robežas joslas infrastruktūras izbūve gar Latvijas Republikas un Baltkrievijas Republikas robežu" 2017. gadā – 90 000 euro apmērā, 2018. gadā – 692 585 euro apmērā, 2019. gadā – 1 515 307 euro apmērā, 2020. gadā – 5 679 905 euro apmērā un  2021. gadā – 645 671 euro apmērā. 
(Grozīts ar MK 12.12.2017. rīkojumu Nr. 733; MK 07.10.2019. rīkojumu Nr. 489; MK 16.11.2020. rīkojumu Nr. 666)
· 3. Noteikt Iekšlietu ministrijai valsts budžeta apakšprogrammā 40.02.00 "Nekustamais īpašums un centralizētais iepirkums" ilgtermiņa saistības pasākumam "Valsts robežas joslas infrastruktūras izbūve gar Latvijas Republikas un Baltkrievijas Republikas robežu" 2022. gadā 2 072 400 euro apmērā.

